(Návrh)

V Y H L Á Š K A
Ministerstva vnútra Slovenskej republiky

z ........ 2027, 

ktorou sa vykonáva zákon Slovenskej národnej rady č. 96/1991 Zb. o verejných kultúrnych podujatiach v znení neskorších predpisov


Ministerstvo vnútra Slovenskej republiky podľa § 1 ods. 8, § 3 ods. 2, § 5d ods. 5 a § 5e ods. 11 zákona Slovenskej národnej rady č. 96/1991 Zb. o verejných kultúrnych podujatiach v znení neskorších predpisov (ďalej len „zákon“) ustanovuje:


§ 1
Analýza hodnotenia rizík verejného kultúrneho podujatia
(k § 1 ods. 8 zákona)

Vzor analýzy hodnotenia rizík verejného kultúrneho podujatia je uvedený v prílohe č. 1.

§ 2
Oznámenie o konaní verejného kultúrneho podujatia
(k § 3 ods. 2 zákona)

Vzor oznámenia o konaní verejného kultúrneho podujatia je uvedený v prílohe č. 2.

Komisia 
§ 4
Úlohy predsedu komisie
(k § 5d ods. 5 zákona)

(1)	Predseda komisie riadi činnosť komisie a zodpovedá za jednotný, vecne správny a objektívny postup pri skúšaní.

(2)	Predseda je oprávnený rozhodovať o všetkých veciach súvisiacich so skúškou odbornej spôsobilosti (ďalej len „skúška“).

(3)	Predseda zodpovedá za vypracovanie protokolu o vykonaní skúšky, za vydanie osvedčenia o odbornej spôsobilosti bezpečnostného manažéra verejných kultúrnych podujatí (ďalej len „osvedčenie“) a za zapísanie výsledku z teoretickej časti skúšky a praktickej časti skúšky do protokolu o vykonaní skúšky. 

(4)	Predseda pred začatím skúšky zvolá poradu členov komisie, na ktorej ich oboznámi s ich právami a povinnosťami, so žiadateľmi, ktorí sa zúčastnia skúšky, so skúšobným poriadkom, so spôsobom vykonania skúšky a podľa potreby aj s ďalšími súvisiacimi skutočnosťami.

§ 5
Úlohy komisie

(1)	Komisia pred začatím skúšky
a) pripraví písomné testy z teoretickej časti skúšky a skúšobné otázky na praktickú časť skúšky,
b) informuje žiadateľov o organizácii a priebehu skúšky, o ich právach a povinnostiach a o spôsobe hodnotenia skúšky,
c) overí totožnosť žiadateľov podľa dokladov totožnosti.

(2)	Komisia po skončení skúšky
a) vyhodnotí písomný test a praktickú časť skúšky žiadateľa,
b) zapíše výsledok skúšky do protokolu o skúške,
c) oboznámi žiadateľa ústne s výsledkom skúšky, 
d) vydá úspešným žiadateľom osvedčenie.

§ 6
Skúška 
(k § 5e ods. 11 zákona)

(1) Termín a miesto konania skúšky odbornej spôsobilosti sa zverejnia na webovom sídle Ministerstva vnútra Slovenskej republiky najneskôr 15 dní pred jej vykonaním.

(2)	Skúška pozostáva z teoretickej časti a z praktickej  časti. Teoretická časť skúšky pozostáva z písomného testu, ktorý obsahuje 40 otázok, na vypracovanie ktorých má žiadateľ 30 minút. Praktická  časť skúšky sa skladá z troch otázok, z ktorých najmenej jedna otázka  je zameraná na riadenie bezpečnosti verejného kultúrneho podujatia. Príprava na praktickú časť skúšky trvá najviac 20 minút a na odpoveď má žiadateľ najviac 30 minút. Čas vymedzený na prípravu na praktickú časť skúšky možno skrátiť len na žiadosť žiadateľa, ak vyhlási, že je pripravený odpovedať.

(3)   Teoretická časť skúšky sa zameriava na
a) základy ústavného práva a slobody vo vzťahu k zhromažďovaniu,
b) právnu úpravu verejných kultúrnych podujatí a súvisiacich predpisov, zodpovednosť  organizátora,
c) vybrané otázky priestupkového a trestného práva, 
d) organizáciu a riadenie bezpečnosti verejných kultúrnych podujatí, plánovanie bezpečnostných opatrení a spoluprácu so zložkami integrovaného záchranného systému,
e) psychológia davu, sociológia davu, zásady riadenia davu a evakuácie osôb pri mimoriadnych udalostiach, panika, dynamika davu, hustota davu, typizácia správania davu,
f) požiarnu ochranu a civilnú ochranu na verejných kultúrnych podujatiach, integrovaný záchranný systém,
g) vybrané otázky bezpečnosti a ochrany zdravia pri práci,
h) analýza, riadenie a hodnotenie rizík v rámci verejného kultúrneho podujatia,
i) rozhodovanie pod stresom, komunikácia,
j) útoky na mäkké ciele a ich zodolnenie,
k) terorizmus, extrémizmus,
l) bezpečné plánovanie podujatia,
m) bezpečnostný manažment.

(4)   Praktická časť skúšky sa zameriava na
a) administratívne spracovávanie dokumentácie súvisiacej s bezpečnosťou podujatia,
b) praktický postup pri plánovaní, organizácii a riadení bezpečnosti na podujatí,
c) modelové situácie riešenia mimoriadnych udalostí a evakuácie, krízové situácie a núdzové situácie,
d) analýzu rizík podujatia,
e) komunikačný manažment, 
f) riadenie davu,
g) technické zabezpečenie bezpečnosti,
h) spolupráca s externými zložkami,
i) záverečné vyhodnotenie.

(5)	Pri skúške nie je dovolené
a) používať písomné, zvukové, obrazové alebo iné pomôcky, ktoré nie sú určené na skúšku,
b) radiť sa alebo získavať informácie od iných žiadateľov alebo od iných osôb zúčastnených na skúške,
c) poskytovať informácie iným osobám zúčastneným na skúške,
d) vyrušovať alebo iným spôsobom mariť priebeh skúšky,
e) používať vopred vypracované odpovede na otázky, odbornú literatúru, znenia zákonov a predpisov s nimi súvisiacich,
f) používať mobilné telefóny, elektronické diáre a iné nepovolené pomôcky,
g) počas vypracúvania písomného testu a po vyžrebovaní otázok vzdialiť sa zo skúšobnej miestnosti.

(6)	Žiadateľ môže pri praktickej skúške nazerať do poznámok, ktoré si počas prípravy napísal.

(7)	Ak žiadateľ porušil ustanovenia odseku 3, predseda komisie skúšku preruší. Komisia posúdi charakter nedovoleného postupu žiadateľa, ktorý viedol k prerušeniu skúšky, a rozhodne o jeho ďalšom pokračovaní v skúške.

(8)	Ak komisia nepovolí žiadateľovi pokračovať v skúške, má sa za to, že žiadateľ nevykonal skúšku úspešne.

§ 7
Hodnotenie skúšky

(1)	Výsledok skúšky hodnotí komisia stupňom vyhovel alebo stupňom nevyhovel.

(2)	Pri teoretickej časti skúšky komisia hodnotí žiadateľa stupňom vyhovel, ak získal najmenej 85 % bodov z písomného testu; inak ho komisia hodnotí stupňom nevyhovel.

(3)	Pri praktickej časti skúšky komisia hodnotí žiadateľa stupňom vyhovel, ak preukázal, že má vedomosti a praktické zručnosti v ustanovenom rozsahu a schopnosť ich uplatňovať pri plnení úloh bezpečnostného manažéra verejného kultúrneho podujatia; inak ho komisia hodnotí stupňom nevyhovel.

(4)	Komisia pri celkovom hodnotení skúšky hodnotí žiadateľa
a) stupňom vyhovel, ak bol súčasne na teoretickej časti skúšky a praktickej časti skúšky   hodnotený stupňom vyhovel,
b) stupňom nevyhovel, ak bol v niektorej časti skúšky hodnotený stupňom nevyhovel,
c) stupňom nevyhovel, ak komisia nepovolila žiadateľovi pokračovať v skúške § 6 ods. 3.

(5)	Ak sa žiadateľ bez riadneho ospravedlnenia nezúčastnil na skúške v riadnom termíne, komisia ho hodnotí stupňom nevyhovel.

(6)	Po úspešnom vykonaní skúšky komisia vydá žiadateľovi do 30 dní osvedčenie. 

§ 8
Opravná skúška a opakovaná skúška

(1)	Termín a miesto vykonania opravnej skúšky a opakovanej skúšky sa zverejní na webovom sídle Ministerstva vnútra Slovenskej republiky najneskôr 15 dní pred ich vykonaním. 

(2)	Na organizáciu a hodnotenie opravnej skúšky a opakovanej skúšky sa ustanovenia § 7 a odsek 1 vzťahujú rovnako.

§ 9

Táto vyhláška nadobúda účinnosť 1. mája 2027.



























Príloha č. 1 
k vyhláške č. .../2027 Z. z. 

ANALÝZA HODNOTENIA RIZÍK
Pre organizátora verejného kultúrneho podujatia

	Názov podujatia: _________________________________
	Organizátor: ________________________________

	Miesto konania: _________________________________
	Predpokladaná návštevnosť: ____________________

	Dátum: _________________________________________
	Kontaktná osoba: ______________________________


A. TYP PODUJATIA
	☐  divadlo, film alebo iné audiovizuálne predstavenie

	☐  koncert

	☐  tanečná produkcia

	☐  výstava umeleckých diel

	☐  festival

	☐  tanečná zábava alebo iná akcia v oblasti spoločenskej zábavy

	☐  cirkusové predstavenie

	☐  iné: __________________________________________________



B. VEĽKOSŤ PODUJATIA
	Kritérium / Parameter
	ÁNO
	NIE

	Predpokladaná účasť presiahne 5 000 osôb 
	☐
	☐

	Predpokladaná účasť  presiahne 20 000 osôb
	☐
	☐


C. CHARAKTER PODUJATIA
	Kritérium / Parameter
	ÁNO
	NIE

	Viacdňové podujatie
	☐
	☐

	Večerné alebo nočné podujatie
	☐
	☐

	Medzinárodné podujatie
	
	☐

	Vysoký podiel mladých návštevníkov
	☐
	☐

	Zvýšené riziko vzniku incident vo vzťahu k interpretovi/tematike podujatia
	☐
	☐

	Očakávaná vyššia návštevnosť ako v minulosti
	☐
	☐


D. MIESTO KONANIA
	Kritérium / Parameter
	ÁNO
	NIE

	Otvorený verejný priestor
	☐
	☐

	Nemožno úplne kontrolovať vstupy
	☐
	☐

	Historické centrum mesta
	☐
	☐

	Obmedzené evakuačné možnosti
	☐
	☐

	Úzke komunikácie alebo koridory
	☐
	☐


E. POHYB A HUSTOTA DAVU
	Kritérium / Parameter
	ÁNO
	NIE

	Sústredenie osôb pred pódiom (Absencia Safety Pit)
	☐
	☐

	Riziko tlačeníc pri vstupe
	☐
	☐

	Riziko tlačeníc pri odchode
	☐
	☐

	Hustota nad 4 osoby/m2
	☐
	☐

	Absencia vypracovaného plánu riadenia davu
	☐
	☐

	Nevykonaný výpočet kapacity priestoru
	☐
	☐

	Voľný vstup na podujatie
	☐
	☐


F. BEZPEČNOSTNÉ RIZIKÁ
	Kritérium / Parameter
	ÁNO
	NIE

	Účasť VIP osôb
	☐
	☐

	Vysoká mediálna pozornosť
	☐
	☐

	Medzinárodná účasť účastníkov podujatia
	☐
	☐

	Riziko konfliktov skupín
	☐
	☐

	Predchádzajúce incidenty v minulosti
	☐
	☐

	Známy výskyt drogovej problematiky v minulosti
	☐
	☐

	Riziko dynamiky správania davu
	☐
	☐

	Poveternostné podmienky
	☐
	☐

	Existencia Informácie smerujúcej k narušeniu bezpečnosti verejného kultúrneho podujatia
	☐
	☐


G. DOPRAVA
	Kritérium / Parameter
	ÁNO
	NIE

	Významné dopravné obmedzenia
	☐
	☐

	Osobitné riadenie dopravy
	☐
	☐

	Príchod väčšieho počtu autobusov
	☐
	☐

	Absencia verejnej dopravy
	☐
	☐

	Riziko preťaženia dopravy
	☐
	☐

	Obmedzené príjazdové/odjazdové cesty
	☐
	☐


H. ZDRAVOTNÉ A POŽIARNE ZABEZPEČENIE
	Kritérium / Parameter
	ÁNO
	NIE

	Riziko hromadných zdravotných udalostí
	☐
	☐

	Extrémne teploty
	☐
	☐

	Pyrotechnika
	☐
	☐

	Otvorený oheň
	☐
	☐

	Veľký počet stánkov
	☐
	☐

	Neurčené zdravotnícke zabezpečenie
	☐
	☐

	Absencia protipožiarneho plánu
	☐
	☐

	Absencia zdroja pitnej vody
	☐
	☐


I. KRÍZOVÁ PRIPRAVENOSŤ
	Kritérium / Parameter
	ÁNO
	NIE

	Absencia vypracovaného evakuačného plánu
	☐
	☐

	Absencia určeného bezpečnostného manažéra
	☐
	☐

	Absencia určenej kontaktnej osoby pre políciu
	☐
	☐

	Absencia spracovania núdzových scenárov
	☐
	☐

	Absencia komunikačného plánu
	☐
	☐

	Absencia plánovania koordinácie s IZS
	☐
	☐

	Absencia bezpečnostnej prehliadky pri vstupe
	☐
	☐

	Podujatie bez usporiadateľskej služby/SBS
	☐
	☐

	Absencia monitorovania podujatia kamerovým systémom
	☐
	☐



VYHODNOTENIE
	Celkový počet odpovedí ÁNO: _________
	Kategória:
0-9 bodov = Štandardné podujatie
10-17 bodov = Zvýšené bezpečnostné požiadavky
17+ bodov = Podujatie s osobitným režimom

	Automatické zaradenie do osobitného režimu:
☐ Účasť nad 5000 osôb
☐ Hustota davu nad 4 osoby/m2
☐ Koordinácia viacerých zložiek IZS
☐ Riziko násilného incident
☐ Na základe rozhodnutia organizátora
☐ Na základe rozhodnutia bezpečnostných zložiek alebo obce na základe informácie o plánovaných úmyselných konaniach smerujúcich k narušeniu bezpečnosti podujatia, alebo pri ktorom už zo samotnej povahy podujatia možno dôvodne predpokladať prejavy násilia alebo závažného narušenia bezpečnosti podujatia
………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………



	Kategória:____________________________
	

	Spracoval:____________________________
	Dátum: _________________________________



Príloha č. ... 
k vyhláške č. ... /2027 Z. z.

OZNÁMENIE
O KONANÍ VEREJNÉHO KULTÚRNEHO PODUJATIA
v ....................................................................
(zákon Slovenskej národnej rady č. 96/1991 Zb. o verejných kultúrnych podujatiach 
v znení neskorších predpisov)
Organizátor
Názov organizácie/ Meno a priezvisko.....................................................................................
Sídlo/ trv. pobyt........................................................................................PSČ...........................
IČO..............................................DIČ.................................č.t./mobil.........................................
e-mail...............................................................................................................................................
štatutárny zástupca........................................................................č.t.........................................
zodpovedný pracovník..................................................................č.t..........................................
Údaje o podujatí
1. Podujatie sa uskutoční dňa: .........................................  od: ...................... h. do: ................ h.
resp. opakovane v dňoch: .............................................................................................................
2. Názov a obsahové zameranie podujatia: (divadlo, film alebo iné audiovizuálne predstavenie, koncert, tanečná produkcia, výstava umeleckých diel, festival, tanečná zábava alebo iná akcia v oblasti spoločenskej zábavy, cirkusové predstavenie a pod.)
..............................................................................................................................................................................................................................................................................................................
3. Kapacita: .........................................................   Predpokladaná účasť: ...................................
4. Miesto konania podujatia: ........................................................................................................

Režim podujatia
☐ Bežné podujatie (podáva sa najneskôr 7 dní pred konaním)
☐ Podujatie s osobitným režimom (≥ 5 000 účastníkov alebo zvýšené riziko)
Osobitné náležitosti (vyplní sa len pri podujatí s osobitným režimom)
Bezpečnostný manažér (meno a priezvisko): ....................................................................................................................................................... 
Číslo osvedčenia odbornej spôsobilosti: ....................................................................................................................................................... 
☐  Priložená analýza hodnotenia rizík 
☐  Priložený návrh bezpečnostného plánu pre koordinačný orgán obce
Dátum: ......................................                    ......................................................................                                                                                                      pečiatka / podpis organizátora

VŠEOBECNÉ POUČENIE PRE ORGANIZÁTORA
VEREJNÉHO KULTÚRNEHO PODUJATIA
(podľa zákona Slovenskej národnej rady č. 96/1991 Zb. o verejných kultúrnych podujatiach 
v znení neskorších predpisov)

Organizátor je povinný:
1. podať písomné oznámenie o konaní verejného kultúrneho podujatia na obecný úrad (miestny úrad) najneskôr 7 dní pred konaním bežného podujatia (pri opakovaných podujatiach pred začatím nového štvrťroka, polroka – podľa dohody s územným orgánom) alebo najneskôr 30 dní pred konaním podujatia s osobitným režimom (§ 3 ods. 3 zákona),
2. bezodkladne nahlásiť na obecný (miestny) úrad akékoľvek zmeny údajov uvedených v oznámení (§ 3 ods. 3 zákona),
3. pri podujatí s osobitným režimom (≥ 5 000 účastníkov alebo podujatie označené z dôvodu zvýšeného rizika) spracovať analýzu hodnotenia rizík najmenej 30 dní pred začiatkom podujatia (§ 1 ods. 7), určiť odborne spôsobilého bezpečnostného manažéra (§ 5a ods. 2) a zabezpečiť vypracovanie a realizáciu schváleného bezpečnostného plánu počas celého podujatia (§ 5a ods. 3 a 5),
4. pri podujatí s osobitným režimom úzko spolupracovať s obcou, koordinačným orgánom obce, Policajným zborom a zložkami integrovaného záchranného systému (§ 5a ods. 1, § 6 ods. 5) a pri predpokladanej účasti nad 20 000 účastníkov aj s prevádzkovateľom verejnej dopravy (§ 5a ods. 1), ako aj rešpektovať podmienky a odporúčania určené koordinačným orgánom obce (§ 6 ods. 7),
Organizátor zodpovedá:
3. podľa § 5 zákona Slovenskej národnej rady č. 96/1991 Zb. o verejných kultúrnych podujatiach v znení neskorších predpisov (ďalej len „zákon č. 96/1991 Zb.“) za vytvorenie vhodných podmienok na uskutočnenie podujatia, za zachovanie poriadku počas jeho priebehu a po jeho skončení, za dodržiavanie príslušných autorskoprávnych, daňových, zdravotno-hygienických, požiarnych, bezpečnostných a iných právnych predpisov a za umožnenie výkonu dozoru na to oprávneným orgánom,
6. za dodržiavanie § 2 ods. 1, ods. 2 a ods. 3 zákona č. 219/1996 Z. z. o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb v znení neskorších predpisov a za dodržiavanie iných povinností vyplývajúcich z tohto zákona,
7. za dodržanie § 27 ods. 1 zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov, ktorým sa ustanovujú podrobnosti o prípustných hodnotách hluku, kde „Fyzická osoba – podnikateľ a právnická osoba, ktoré používajú alebo prevádzkujú zdroje hluku, infrazvuku alebo vibrácií, správca pozemných komunikácií, prevádzkovateľ vodnej cesty, prevádzkovateľ dráhy, prevádzkovateľ letiska a prevádzkovatelia ďalších objektov, ktorých prevádzkou vzniká hluk (ďalej len „prevádzkovateľ zdrojov hluku, infrazvuku alebo vibrácií“), sú povinní zabezpečiť, aby expozícia obyvateľov a ich prostredia bola čo najnižšia a neprekročila prípustné hodnoty pre deň, večer a noc ustanovené vykonávacím predpisom ...“.

Upozornenie: Za porušenie ustanovení zákona č. 96/1991 Zb. o verejných kultúrnych podujatiach v znení neskorších predpisov alebo za nesplnenie povinností z neho vyplývajúcich môže byť organizátorovi uložená pokuta podľa § 7 zákona.
Dátum: .......................................                         .........................................................................
                                                                                           pečiatka / podpis organizátora

